Hien ass an der mëttelalterlecher Geschicht an an der Geschicht vun Iechternach spezialiséiert. Am Februar 1975 huet hien op der Albert-Ludwig-Universitéit zu Freiburg im Breisgau, mat enger Dissertatioun zum Thema Bibliothek und Schule der Abtei Echternach um die Jahrtausendwende, promovéiert (PhD). Zanterhier huet hien, virun allem an den 1980er an 1990er Joren, eng ganz Rëtsch Fuerschungsaarbechten iwwer d'Iechternacher Sprangprëssessioun, d'Iechternacher Abtei an den Hellege Willibrord publizéiert.